Det er individuelt, hvor den personlige grænse går i forhold til vold, trusler og krænkende handlinger. Det er derfor vigtigt, at man ikke nedtoner den forurettedes indtryk af episoden. Vold og trusler betragtes som en arbejdsskade og skal anmeldes til Arbejdstilsynet. Vold og trusler skal desuden anmeldes til politiet, som beslutter, om der skal rejses tiltale. Det er vigtigt, at du som AMR bliver informeret om episoder med vold, trusler og krænkende handlinger. Nogle arbejdspladser tilbyder krisehjælp i disse tilfælde, - spørg evt. HR om der er aftale med fx Falck Healthcare eller en anden udbyder. Overvej altid om der er behov for defusing eller debriefing, se mere nedenfor.